Diari Oficial de la Generalitat Valenciana


Sumari del DOGV 1176, del 06-11-1989 (1989/815576)

DECRET 150/1989, de 16 d'octubre, del Consell de la Generalitat Valenciana, pel qual es modifiquen els articles 23, 26 i 32 del Reglament Orgànic i Funcional de la Conselleria d'Obres Publiques, Urbanisme i Trans ports.
---------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/10/16/150/dof/vci/html**

### Dades del document

Número de DOGV
:   1176

Data del DOGV
:   06-11-1989

Secció del DOGV
:   DISPOSICIONS GENERALS

Número del document
:   1989/815576


Data del document
:   16-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 150/1989, de 16 d'octubre, del Consell de la Generalitat Valenciana, pel qual es modifiquen els articles 23, 26 i 32 del Reglament Orgànic i Funcional de la Conselleria d'Obres Públiques, Urbanisme i Transports.  
Les noves competències i funcions de la Direcció General d'Obres Públiques per una banda i la necessitat de suprimir el Servei de Cooperació i, així, emprendre l?estructuració dels serveis de la Direcció General d'Urbanisme per a adaptar-los a un millor funcionament, exigeixen la modificació del Reglament Orgànic i Funcional de la Conselleria d'Obres Públiques, Urbanisme i Transports.  
Amb això, i referent a la Direcciò General d'Urbanisme, es modifica, doncs, l'article 23 del Reglament que suprimeix l'apartat 2 que recollia la regulació del Servei de Cooperació.  
Per una altra banda, l'article 26 queda modificat, i crea un nou apartat dins d'aquest, que preveu la competència en matèria de protecció civil atribuïda a la Direcció General d'Obres Públiques pels Decrets 84/1986, de 8 de juliol, i 19/1988, de 8 de febrer, del Consell de la Generalitat Valenciana.  
La modificació de l'article 32 està motivada per la necessitat d'adequar els mitjans a les noves exigències sorgides en la gestió de l'aparell administratiu de la Direcció General d'Obres Públiques i recull les funcions que actualment acompleix el Servei de Suport Tècnic, la qual cosa en demana una nova redacció.  
Així doncs, en virtud de l?establert en l'article 70 de la Llei 5/1983, de 30 de desembre, de Govern Valencià, correspon al Consell de la Generalitat Valenciana, aprovar a proposta del Conseller respectiu, el Reglament Orgànic i Funcional de cada Conselleria.  
Per tot això, i a proposta del Conseller d'Obres Públiques, Urbanisme i Transports i amb la deliberació prèvia del Govern Valencià en sessió celebrada el dia 16 d'octubre de 1989,  
DECRETE:  
Article únic  
Es modifiquen els articles 23, 26 i 32 del Reglament Orgànic i Funcional de la Conselleria d'Obres Públiques, Urbanisme i Transports, els quals quedaran redactats de la manera següent:  
«Article vint-i-tres. La Direcció General d'Urbanisme, per al desenvolupament de les funcions que té atribuïdes, s'estructura en els Serveis següents:  
1. Servei de Planejament. S'encarregarà de la tramitació d'expedients a l?empara de la Llei del Sòl, i li corresponen les competències següents:  
a) En matèria jurídica li correspon la recopilació de jurisprudència i ordenació de doctrina, i l'actuació integrada i coordinada amb el Servei Jurídic de la Conselleria.  
b) En matèria d'urbanisme li correspon informar expedients i recursos.  
c) En matèria d'inspecció li correspon controlar la legalitat urbanística i la instrucció d'expedients disciplinaris.  
2. Servei de Suport Tècnic. Correspon a aquest Servei la redacció material de documents de planejament, normes urbanístiques i territorials, plànols, informes i qualsevol altre document necessari per al compliment de les finalitats pròpies de la Direcció General.  
3. Servei de Gestió Urbanística. Li correspon la direcció de projectes de gestió urbanística i la prestació d'assessorament a les Entitats Locals en aquesta matèria.  
4. Servei d'Ordenació del Territori. Correspon a aquest Servei l?elaboració de treballs que provenen de les obligacions contingudes en la Llei d'Ordenació del Territori.»  
«Article vint-i-sis, punt cinc. Corresponen a la Direcció General d'Obres Públiques les funcions en relació amb protecció civil assignades en els Decrets 84/1986, de 8 de juliol, i 19/1988, de 8 de febrer, del Consell de la Generalitat Valenciana».  
«Article trenta-dos.  
U Corresponen al Servei de Suport Tècnic les funcions de suport i assessorament tècnic del Director General i la resta d'unitats del centre directiu.  
Dos. En particular, corresponen a aquest Servei les funcions següents:  
a) Seguiment i control tècnic dels plans i programes d'actuació, amb especial incidència en:  
- Control i seguiment de les peticions i compromisos adquirits amb d'altres Administracions, especialment amb les Entitats Locals: Ajuntaments, Mancomunitats, Diputacions, etc.  
- Elaboració d'informes relacionats amb els plans i programes d'actuació. Suport a la resta d'unitats en l?elaboració anual dels pressupostos i de les memòries d'actuació.  
- Suport a la Direcció General i coordinació en matèria de protecció civil.  
- Coordinació de les actuaciones a fer per les Divisions en el mercat financer de la CEE.  
- Seguiment, control i impuls de les expropiacions necessàries per a l?execució de les obres públiques, i actuar com a nexe entre els respectius Serveis de la Direcció General i el Servei de Contractació i Expropiacions de la Secretaria General Administrativa.  
b) Control de la qualitat de les obres executades per la Direcció General.  
c) Suport tècnic a la resta d'unitats en matèria de realització gràfica i senyalització.»  
DISPOSICIO FINAL  
Aquest Decret entrarà en vigor l?endemà de la publicació al Diari Oficial de la Generalitat Valenciana.  
València, 16 d'octubre de 1989.  
El President de la Generalitat,   
JOAN LERMA I BLASCO  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI